**הצעה לכתיבת תקציר יוזמה**

תקציר יוזמה הינו סיכום ממוקד ומעורר עניין - One Pager) עד עמוד אחד). זהו המסמך הראשון שיקראו והוא ייצור את הרושם הראשוני עליכם ועל הרעיון. התקציר מהווה בסיס להמשך הקריאה ולשיח שיתקיים ביום הסטודיו. להלן הצעה למבנה התקציר, ניתן לכתוב גם במבנה אחר כל עוד ישמרו החלקים הקיימים והיקף של עד עמוד אחד:

1. כותרת\ שם המוצר - קל יותר לתאר, להתייחס וגם לדבר בשיחת ההמשך על משהו שיש לו שם. יותר פשוט לזכור ואפילו לחשוב על יוזמה עם שם קליט (גם אם ישתנה בהמשך)
2. פתיח - משמש כרקע לרעיון, לכן מוצע להתחיל בהצגת הצורך/הבעיה. נכון, אתם מפתחים, משפרים ומשכללים את הרעיון שלכם כבר תקופה ארוכה, אך כשאתם משתפים בו בפעם הראשונה, יש לזכור שמי שקורא לא היה שם אתכם מההתחלה. לכן אל תתחילו מהפתרון אלא בהצגת הצורך, כך שכבר בשורות הראשונות יהיה ברור לשם מה "התכנסנו" )לשם מה יש צורך ברעיון שלכם(. יש לתאר ולהגדיר היטב את הבעיה שאותה אתם רוצים לפתור, אם תשכנעו בקיומה יווצר עניין במענה - ברעיון שלכם.
3. הפתרון - החלק הבא הוא הצגת הפתרון החדשני שלכם כתשובה מדויקת לבעיה. חלקו את הפתרון לשני חלקים: א. הגדרת הפתרון - המטרה שלכם בסעיף זה היא לשכנע שאתם נותנים פתרון לאותה בעיה שהצגתם בפתיח, לכן מוצע לתאר את הפתרון בהתאמה לבעיה שניסחתם. השתמשו במילים דומות והראו כיצד הרעיון שלכם נותן מענה לאתגר שתיארתם. כאן אתם עונים על השאלה - מהו הפתרון, אך מבלי להיכנס להסבר עמוס בפרטים על אופן המימוש. ב. פירוט הפתרון (איך הפתרון יעבוד) - כאן המקום לתת הסבר יישומי על הפתרון שלכם (איך אתם מתכננים לממש אותו). מומלץ לחלק למספר נקודות ובכל אחת להמחיש בתמציתיות כיצד היא מתמודדת עם הבעיה.
4. סיום - איך המציאות תראה כשהרעיון שלכם יעבוד? (כמובן בחשיבה ראשונית, כי הוא עוד אמור להשתנות ולהתפתח).
5. על היזמים - למטה מוצע לכתוב בקצרה עליכם היזמים: שם, תפקיד, הרקע היזמי אם יש, הקשר שלכם לבעיה או לפתרון, תפיסת עולם ביחס לרעיון לפיתוח ולהתנסות בתחומים הרלוונטיים.

בהצלחה, צוות מסלול החממו"פ